title: Tari Taruna Jaya
text: Tari Taruna Jaya (aksara Bali: ᬢᬭᬶ​ᬢᬭᬸᬦ​ᬚᬬ) inggih punika igel-igelan sané mawit saking Kabupatén Buléléng, Bali. Ring Bali, sesolahan punika kabaos Teruna Jaya utawi Taruna Jaya. Igelan punika nyritayang indik yowana sané sampun truna kacihnayang antuk semita sané siteng, energik miwah nudut kayun anak isteri. Yadiastun nyritayang indik anak truna, Tari Truna Jaya ketah kaigelang olih anak isteri.